Jalan Negeri Kedah K118

Jalan Negeri Kedah K118 (dikenali sebagai Jalan Lunas–Ara Kuda dan Jalan Lunas) ialah jalan negeri timur-barat yang terletak di Daerah Kulim, dalam negeri Kedah, Malaysia.   Penghujung barat K118 terletak di P118 (Jalan Ara Kuda–Lunas) di Ladang Wellesley dekat sempadan Pulau Pinang–Kedah manakala penghujung timurnya terletak di simpang FT 136 di Lunas, dengan panjang jajarannya mencecah .

 Gambaran keseluruhan 
Jalan Negeri K118 merupakan sebatang jalan raya yang berstatus jalan negeri, yang dibina dan diwartakan di bahagian barat Daerah Kulim, Kedah. Secara pentadbiran, perwartaan jalan negeri ini terletak di dalam kawasan perntadbiran Mukim Lunas yang bersempadan secara langsung dengan negeri Pulau Pinang di bahagian baratnya. Pewartaan jalan negeri ini juga terletak di kawasan bandar, dengan panjang keseluruhan mencecah  dan luas jalan raya iaitu sebanyak . Selain itu juga, K118 ialah jalan raya tunggal timur-barat yang mempunyai dua lorong dari permulaan hingga pengakhiran hayat laluan. Ia diselia sepenuhnya oleh JKR Daerah Kulim/Bandar Baharu, melalui Kerajaan Negeri Kedah. Untuk perkhidmatan penyelanggaran jalan, K118 terletak di Zon Padang Serai selian JKR Daerah Kulim/Bandar Baharu. K118 dikenali sebagai Jalan Lunas–Ara Kuda dalam Sistem Maklumat Rekod-Rekod Jalan Raya Malaysia (MARRIS).

K118 bermula sebagai kilometer sifar di pusat bandar Lunas, di simpang empat FT 136 (Jalan Bandar Baharu–Merbau Pulas) dan Jalan Sungai. Pada peringkat awal, K118 bakal melewati bangunan-bangunan komersial dan perumahan penduduk yang sejajar di Lunas. Berdekatan dengan persimpangan Jalan Murni Indah 3, K118 bakal melalui Sekolah Kebangsaan (SK) Lunas Jaya di sisi utara jalan raya manakala di sisi selatan jalan raya ini pula terdapat Klinik Kesihatan Lunas. Tidak jauh daripada dua bangunan itu, K118 akan bersimpang dengan dua jalan perumahan yang berbeza di Kampung Perenggan, iaitu Jalan Murni Indah yang menuju ke Taman Murni Indah dan Jalan Kijang yang menuju ke Taman Sutera Utama. Lalu, K118 diteruskan lagi menuju ke arah barat dan bakal melewati kawasan estet kelapa sawit yang bernama Ladang Wellesley di bahagian utara. Jajaran K118 diteruskan sehingga penamatnya di sempadan Pulau Pinang–Kedah dan bakal dilanjutkan dengan Jalan Negeri P118 (Jalan Ara Kuda–Lunas).

 Persimpangan utama 
Kesemua bahagian laluan negeri ini terletak di Daerah Kulim, Kedah, Malaysia.

|-

 Lihat juga 
 Senarai jalan negeri di Kedah

 Rujukan 

 Pautan luar 
 Peta Jalan Raya JKR Semenanjung Malaysia, Jabatan Kerja Raya Malaysia

118